که‌نگ په‌جه

که‌نگ په‌جه (طبری الفبا جه: که‌ڠ ݐه‌جه ، چینی: 孔夫子 کونگ فو زه) که هیفدهم سدک دله فرانسویون کا چین دله دینه کونگ فو زه ر کنفوسیوس تلفظ هاکردنه و تاسا خله زوونای دله وه ره اتی تلفظ کننه. که‌نگ په‌جه اتا چینیج حکیم و فیلسوف هسه کا 551 سال مسیح بزا پس جه لو اوستان دله زیوش کرده، ونه خنوادگی نوم کنگ(کونگ) و ونه نوم چی‌یه(چیو) بیه. په‌جه(فوزه) اتا چینی سرنوم هسه به معنای گرومی حکیم هسه. اتا دین دره کا ونه بوورون جه بساته بیه.

 زیوش 
که‌نگ په‌جه خنواده دس خالی بینه امبا اشرافی خنواده بینه. سه ساله که بیه ونه پئر بمرده و ونه مار وه ره گت هاکرده. شه نوجوونی دله موسیقی و کمونگیری ر بمسندیه و پونزه سالگی سر بورده کا علم ودونش ر بمسنده. نوزده سالگی دله اتا کیجا جا که اشرافی بیه ویلاج بیته و اتا سال دیئر وچه دار بیه. بیت سالگی دله بینج‌جارون مسئول بیه. شه بیسوسه سالگی دله ونه مار بمرده و سه سال ونه وسه عزا بهیته.همون سالون دله شه حکومتی منصب جه کنار بورده و ه عمر تحقیق و دونش دله صرف هاکرده.فیاض، قرایی، ادیان خاور دور

 نومه‌ئون 
ونه نومه‌ئون یا کتابون 5تا هسه کا به عنوان که‌نگ په‌جه‌ئیکون کیش منابع دی استفاده بونه:

 شو جینگ (تاریخ نومه)
 شی جینگ (کتاره نومه)
 یی جینگ (دگش نومه)
 لی جی (دب نومه)
 چون چیو (پَئیز و وهارِ سالنومه)

یائو (مزقون نومه): این نومه ر بقیه نومه‌ئون سر حساب نکنه.

رج:چین گت آدمون
رج:فیلسوفون